Samarqandda amakivachchalardan biri ikkinchisini it sabab pichoqladi — video

Samarqand viloyatida it sababli aka-ukalarning farzandlari o'rtasida janjal kelib chiqdi. Bu haqda Ichki ishlar vazirligi axborot xizmati xabar berdi.
Ma'lum qilinishicha, hodisa kuni amakivachchalardan birining iti ikkinchisining hovlisiga o'tgan. Natijada ularning orasida nizo kelib chiqqan va amakivachchalardan biri ikkinchisini pichoqlagan. Olgan tan jarohatlari sabab fuqaro vafot etgan.

Viloyat IIB boshlig'i polkovnik R. Mamatovning aytishicha, voqea sodir bo'lgan kunda it amakivachchalarning hovlisiga o'tib, uning kiyimidan tortgan va shu sababli o'rtada nizo kelib chiqqan.
Avvalroq Farg'ona viloyati Qo'qon shahrida erkak xiyonat sabab xotini va qaynog'asini pichoqlagandi. Shuningdek, Jizzaxda er qaynatasining uyida xotinini pichoqlagandi. Hamda Samarqandda erkak yarashishni rad etgan ayolini va qaynog'asini pichoqlab qo'ygan.